Diari Oficial de la Generalitat Valenciana


Sumari del DOGV 1411, del 29-10-1990 (1990/819189)

ACORD d'1 d'octubre de 1990, del Consell de la Generalitat Valenciana, pel qual es ratifica la Resolució del Conseller d'Obres Públiques, Urbanisme i Transports, de 28 de setembre de 1990, la qual aprovava definitivament la revisió i adaptació del Pla General d'Ordenació Urbana de València.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1411

Data del DOGV
:   29-10-1990

Secció del DOGV
:   ALTRES DISPOSICIONS

Número del document
:   1990/819189


Data del document
:   01-10-1990

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Acord d'1 d'octubre de 1990, del Consell de la Generalitat Valenciana, pel qual es ratifica la Resolució del Conseller d'Obres Públiques, Urbanisme i Transports, de 28 de setembre de 1990, la qual aprovava definitivament la revisió i adaptació del Pla General d'Ordenació Urbana de València.  
El Consell de la Generalitat Valenciana, en sessió d?1 d'octubre de 1990, prengué l'acord següent:  
«El Conseller d'Obres Públiques, Urbanisme i Transports, en l?expedient d'aprovació definitiva del Projecte de Revisió i Adaptació del Pla General d'Ordenació Urbana de València, amb data 28 de setembre de 1990, va resoldre:  
"Declarar definitivament aprovat el Pla General d'Ordenació Urbana de València en la seua totalitat i declarar, així mateix, efectuada l?esmena de deficiències ordenada per la Resolució de 28 de desembre de 1988 d'aquesta conselleria. Aquesta esmena s'entén realitzada de la manera següent:  
a) En relació amb els àmbits territorials indicats en els paràgrafs segon i tercer de l'apartat primer A) de la citada resolució que es transcriuen en el tercer vist d'aquesta, l?esmena s'entén realitzada mitjançant la documentació formulada per la Comissió Territorial d'Urbanisme de València.  
b) En relació amb la resta d'àmbits i aspectes pendents de correcció, l?esmena s'entén realitzada mitjançant la documentació enviada a aquesta conselleria per l'Ajuntament de València el 20 de setembre de 1990."  
Atès que la resolució esmentada permet de considerar acabades les actuacions previstes per la resolució anterior de la mateixa conselleria, de 28 de desembre de 1988, que fou expressament ratificada per l'acord del Consell de la Generalitat Valenciana dictat el 30 de desembre d'aquell any.  
Atés que amb això es poden entendre complides les previsions de l'acord del Consell de la Generalitat Valenciana.  
A proposta del Conseller d'Obres Públiques, Urbanisme i Transports, el Govern Valencià acorda:  
1r. Ratificar la Resolució del Conseller d'Obres Públiques, Urbanisme i Transports de 28 de setembre de 1990 relativa a l?expedient de Revisió i Adaptació del Pla General d'Ordenació Urbana de València, per la qual es declara aprovat en la seua totalitat i esmenades les deficiències pendents de correcció en els termes que en l?esmentada resolució s'expressen.  
2n. Declarar complides, amb l?esmentada resolució, les previsions de l'Acord del Consell de la Generalitat Valenciana de 30 de desembre de 1988.  
3r. Traslladar aquest acord a l'Ajuntament de València perquè el coneguen i als efectes que hi pertoquen».  
Contra aquest acorda que esgota la via administrativa, es pot interposar recurs de reposició davant el Consell de la Generalitat Valenciana en el termini d'un mes comptador des de la publicació d'aquest acord.  
València, 1 d'octubre de 1990.  
EL Conseller Secretari del Govern Valencià,   
EMERIT BONO I MARTINEZ